  Анжелика Тихонова корреспондент Удмуртие коронавируслэсь «ЭпиВакКорона» вакциналэн нырысетӥ партиез вуиз – оглом 1 сюрс 620 доза. Со сярысь элькунлэн тӧроез Александр Бречалов «Вконтакте» мерлыко вотэсысь бамаз ивортӥз. «ЭпиВакКорона» «Спутник V» сямен ик кык компонентлэсь вакцина луэ. Но соосты температурая куронъёссы висъяло: «ЭпиВакКорона» +2…+8 градусын возиське. Соин ик выль вакцинаез нырысь ик доразыгес улӥсьёслы: 65 ареслэсь мӧйы муртъёслы но сӧсыръёслы – гуртазы пуктылозы Вакциналэсь нырысетӥ партизэ 810 адямилы пуктыны быгатозы. Эмъюртъёсын лыдметъёс дасяло ини. Пусъём, «ЭпиВакКорона» вакцинаез Новосибирскысь вирусологияя но биотехнологияя «Вектор» тодосъя центрын лэсьтӥзы. Со сярысь Роспотребнадзорлэн консультациосъя центраз жингыртыса тросгес тодыны луэ: 8-800-555-49-43. Озьы ик коронавирус но вакцинация сярысь юанъёсъя «пӧсь герӟет» Удмуртиын но ужа: 8-800-100-24-47 яке 122. Тодэ вайытом, вакцина пуктыны кык амалэн гожтӥськыны луэ.  Тегъёс: Тазалык Удмуртия коронавирус вакцина  